โชว์ทุ่งทานตะวันงาม ดอกทิวลิปเมืองร้อน
เมื่อวันที่ 1 ธ.ค. ดร.วาสนา ใจกล้า นักวิชาการส่งเสริมการเกษตรชำนาญการ ศูนย์ส่งเสริมและพัฒนาอาชีพการเกษตร (ศูนย์พันธุ์พืชเพาะเลี้ยง) ต.พลับพลาไชย อ.อู่ทอง จ.สุพรรณบุรี เผยว่า จากการที่ทีมนักวิชาการของศูนย์ได้ระดมพลังสมองพัฒนาสายพันธุ์ไม้ต่างๆ เพื่อให้เกษตรกรได้นำไปเพาะปลูกเพื่อสร้างรายได้ และปลูกดูความสวยงามของพรรณไม้ภายในที่พักอาศัย โดยตลอดทั้งปี,ได้จัดให้มีเทศกาลพันธุ์ไม้ต่างๆที่ผ่านการพัฒนาแล้วออกมาโชว์ให้ชมกันอย่างต่อเนื่อง จนผู้ที่นิยมชมชอบพันธุ์ไม้ตั้งให้ศูนย์แห่งนี้เป็น สวนสวรรค์สุพรรณบุรี และในเดือนธันวาคมตลอดทั้งเดือนจะเป็นช่วงของเทศกาลการโชว์พันธุ์ไม้เมืองหนาว ที่ทางศูนย์สามารถพัฒนาจนสามารถออกดอกได้ในเขตเมืองร้อน โดยไม่ต้องปลูกในห้องปรับอากาศแต่อย่างใด,นอกจากนี้ ระหว่างวันที่ 1-15 ธ.ค. จะเป็นเทศกาลทุ่งดอกทานตะวันบานวันพ่อ ที่ศูนย์ได้ปลูกเอาไว้บนเนื้อที่กว่า 100 ไร่ ขณะนี้ออกดอกเหลืองอร่ามพร้อมให้ทุกคนได้มาชมและเก็บภาพบรรยากาศเป็นที่ระลึกกันแล้ว ต่อจากนั้นในช่วงระหว่างวันที่15-31 ธ.ค. เป็นเทศกาลดอกไม้เมืองหนาว โดยนำต้นลิลลี่กว่า 10,000 ต้น จาก 6 สายพันธุ์ ทั้งสีขาว สีชมพู สีม่วงเข้ม สีม่วงอ่อน สีแดง สีเหลือง ออกดอกบานสะพรั่งให้ได้ชมกัน รวมทั้งมีดอกทิวลิป ซึ่งเป็นพันธุ์ไม้เมืองหนาวขนานแท้ แต่จะมาออกดอกให้ชมกันในเมืองร้อนบริเวณโรงเรือนพฤกษาสวรรค์เนื่องในเทศกาล มหัศจรรย์ทิวลิปบานสุพรรณบุรี อีก 8 สายพันธุ์ ทั้งสีขาว สีชมพู สีแดง สีส้ม สีเหลือง กว่า 15,000 ต้น งานนี้เปิดให้ชมฟรี.
ได้จัดให้มีเทศกาลพันธุ์ไม้ต่างๆที่ผ่านการพัฒนาแล้วออกมาโชว์ให้ชมกันอย่างต่อเนื่อง จนผู้ที่นิยมชมชอบพันธุ์ไม้ตั้งให้ศูนย์แห่งนี้เป็น สวนสวรรค์สุพรรณบุรี
วาสนา ใจกล้า,ศูนย์พันธุ์พืชเพาะเลี้ยง,สุพรรณบุรี,สวนสวรรค์สุพรรณบุรี,ทุ่งทานตะวัน,วันพ่อ,ไทยรัฐฉบับพิมพ์,ข่าว,ข่าวไทยรัฐ,ข่าวฉบับพิมพ์